Recueil général et complet des fabliaux des 13e et 14e siècles/De l’Oustillement au Villain
# Recueil général et complet des fabliaux des 13e et 14e siècles/De l’Oustillement au Villain

### xliii DE L’OUSTILLEMENT AU VILLAIN.

﻿Moult par fet grant folie ; H omme qui se marie

Moult par fet grant folie ; S’il n’est si estorez

Et de pain et de blez

Et de fuerre et de paille

Que nule rien n’i faille,

Tost en est assotez

Et de la gent blasmez.

Li prestres del moustier

Li demaine dangier ; Si voisin ensement

En parolent souvent.

Se de plege a mestier,

Nus ne li veut aidier,

Et, se il n’a que prendre,

Tant a il moins à rendre.

Si le plege à envis

Li granz et li petis,

Et, se il se corouce

Et sa fame regrouce,

